Source: https://www.riigiteataja.ee/akt/109102018005
Timestamp: 2019-11-21 17:42:07+00:00

Document:
Saare maakonna kaitsealuste parkide, arboreetumi ja puistute piirid – Riigi Teataja
Saare maakonna kaitsealuste parkide, arboreetumi ja puistute piirid - sisukord
§ 2 Arboreetumi piir
§ 3 Puistute piirid
§ 4 Kaitsekord ja kaitse-eesmärk
§ 5 Piiride kehtestamise ja piirangute põhjendused
RT I, 09.10.2018, 5
Vastu võetud 04.10.2018 nr 92
Järgmiste Saare maakonnas paiknevate parkide piirid on esitatud kaartidel määruse lisades1:
1) Koikla mõisa park2 (lisa 1);
2) Kuressaare lossipark3 (lisa 2);
3) Kärla pastoraadi park4 (lisa 3);
4) Mõntu mõisa park4 (lisa 4);
5) Oti mõisa park2 (lisa 5);
6) Pidula mõisa park3 (lisa 6);
7) Pädaste mõisa park3 (lisa 7);
8) Tumala mõisa park2 (lisa 8).
§ 2. Arboreetumi piir
Saare maakonnas paikneva arboreetumi Mihkel Ranna dendraarium5 piir on esitatud kaardil määruse lisas (lisa 9).
§ 3. Puistute piirid
Järgmiste Saare maakonnas paiknevate puistute piirid on esitatud kaartidel määruse lisades:
1) Kudjape tammik4 (lisa 10);
2) Musta männi puistu6 (lisa 11).
§ 4. Kaitsekord ja kaitse-eesmärk
Paragrahvides 1, 2 ja 3 nimetatud parkide, arboreetumi ja puistute kaitsekord ning kaitse-eesmärk on sätestatud Vabariigi Valitsuse 3. märtsi 2006. a määrusega nr 64 „Kaitsealuste parkide, arboreetumite ja puistute kaitse-eeskiri”. Kudjape tammik7 kuulub Natura 2000 Kudjape loodusala koosseisu ning seal on kaitse-eesmärgiks kaitsta ka nõukogu direktiivi 92/43/EMÜ looduslike elupaikade ning loodusliku loomastiku ja taimestiku kaitse kohta (EÜT L 206, 22.07.1992, lk 7–50) I lisas nimetatud elupaigatüüpe puisniidud (6530*)8 ja vanad laialehised metsad (9020*).
§ 5. Piiride kehtestamise ja piirangute põhjendused
Määruse seletuskirjas9 on esitatud põhjendused:
3) kaitstava loodusobjekti piiri kulgemise kohta.
Vabariigi Valitsuse 14. mai 2002. a määrus nr 162 „Saaremaa kaitsealuste parkide välispiiride kirjeldused” tunnistatakse kehtetuks.
Määruse menetlus viidi läbi ametlikus väljaandes Ametlikud Teadaanded 5. novembril 2007. a teate avaldamisega algatatud haldusmenetluses. Menetluse ülevaade koos ärakuulamise tulemustega on esitatud määruse seletuskirjas.
1 Kaitsealuste parkide, arboreetumi ja puistute välispiir on kantud määruse lisas esitatud kaartidele, mille koostamisel on kasutatud Eesti põhikaarti (mõõtkava 1 : 10 000) ja maakatastri andmeid. Kaartidega saab tutvuda Keskkonnaametis, Keskkonnaministeeriumis, keskkonnaregistris (register.keskkonnainfo.ee) ja maainfosüsteemis (www.maaamet.ee).
2 Park on kaitse alla võetud Orissaare Rajooni TSN Täitevkomitee 29. jaanuari 1959. a otsusega nr 7 „Looduskaitse organiseerimisest Orissaare rajoonis”.
3 Park on kaitse alla võetud Eesti NSV Ministrite Nõukogu 5. juuni 1959. a määrusega nr 218 „Abinõudest parkide säilitamiseks ja korrastamiseks vabariigis”.
4 Park või puistu on kaitse alla võetud Kingissepa Rajooni TSN Täitevkomitee 19. mai 1959. a otsusega nr 71 „Looduskaitse organiseerimisest Kingissepa rajoonis”.
5 Arboreetum on kaitse alla võetud Eesti NSV Ministrite Nõukogu 13. märtsi 1959. a korraldusega nr 331-k „Maastiku üksikelementide, dendraariumide ja katsekultuuride ning viljapuude ja viljapuuaedade riikliku kaitse alla võtmisest”.
6 Puistu on kaitse alla võetud Kingissepa Rajooni TSN Täitevkomitee 16. septembri 1960. a otsusega nr 59 „Looduskaitset vajavate objektide kinnitamisest”.
7 Tulenevalt Vabariigi Valitsuse 5. augusti 2004. a korralduse nr 615 „Euroopa Komisjonile esitatav Natura 2000 võrgustiku alade nimekiri” lisa 1 punkti 2 alapunktist 138 hõlmab park Kudjape loodusala, kus tegevuse kavandamisel tuleb hinnata selle mõju kaitse-eesmärkidele, arvestades Natura 2000 võrgustiku alade kohta kehtivaid erisusi.
8 Sulgudes on kaitstava elupaigatüübi koodinumber vastavalt nõukogu direktiivi 92/43/EMÜ I lisale. Tärniga (*) on tähistatud esmatähtsad elupaigatüübid.
9 Seletuskirjaga saab tutvuda Keskkonnaministeeriumi veebilehel www.envir.ee.
Lisa 1 Koikla mõisa park
Lisa 2 Kuressaare lossipark
Lisa 3 Kärla pastoraadi park
Lisa 4 Mõntu mõisa park
Lisa 5 Oti mõisa park
Lisa 6 Pidula mõisa park
Lisa 7 Pädaste mõisa park
Lisa 8 Tumala mõisa park
Lisa 9 Mihkel Ranna dendraarium
Lisa 10 Kudjape tammik
Lisa 11 Musta männi puistu

References: § 2

§ 3

§ 4

§ 5

§ 2

§ 3

§ 4

§ 5